turjo4nis/wikipedia-bn-dump-20250701 huggingface dataset:
গৌরারং জমিদার বাড়ি

গৌরারং জমিদার বাড়ি বাংলাদেশের সিলেট বিভাগের সুনামগঞ্জ জেলার এক ঐতিহাসিক জমিদার বাড়ি। এটি বাংলাদেশের প্রাগাধুনিক পুরাকীর্তির একটি গুরুত্বপূর্ণ নিদর্শন।

ইতিহাস
প্রায় দুইশত বছর আগে জমিদার রাজেন্দ্র কুমার চৌধুরী ও জমিদার রাকেশ রঞ্জন চৌধুরীর হাতে এই জমিদার বাড়ির গোড়াপত্তন হয়। প্রায় ত্রিশ একর জমির ওপর তারা এই জমিদার বাড়িটি নির্মাণ করেন। তবে তাদের সময় এখানে জমিদারি চালু হলেও মূলত জমিদার রাম গোবিন্দ চৌধুরীর সময়ে এই জমিদার বাড়িটি বিস্তৃত লাভ করে। তিনিই ছিলেন এই এলাকার প্রতাপশালী জমিদার। তার জমিদারির আমলে জমিদার বংশধর ব্যতীত অন্য কেউ এখান দিয়ে জুতা পায়ে দিয়ে হাঁটতে পারতোনা। এই জমিদার বাড়িটিতে আলাদা আলাদা ছয়টি ভবন ও রংমহল, অন্দরমহল, সিংহাসন ও জলসা ঘর রয়েছে। রংমহলের দেয়ালে নারী ও লতাপাতার ছবি আঁকা রয়েছে।

এছাড়াও মূল ভবনের ডান দিকে একটি দিঘী রয়েছে, যেটিতে জমিদার বাড়ির মহিলারা গোসল করতেন। এখানে যাতায়াতের জন্য জল বারান্দাও তৈরি করা হয়। প্রায় একশত বছর আগে এই জমিদার বাড়িটিকে ভূমিকম্পে গ্রাস করে এবং ১৯৭১-এ মুক্তিযুদ্ধের সময় পাকবাহিনীরা এই জমিদার বাড়ির ওপর ধ্বংসযজ্ঞ চালায়। ভূমিকম্পের সময় জমিদারের ছোট ভাই মাটি চাপা পড়ে মারা যায়। বর্তমানে জমিদার বংশের কেউই এখানে বসবাস করেননা। দেশ ভাগের পর জমিদারি প্রথা বিলুপ্ত হওয়ার পর এখানকার জমিদারিরও পতন হয়। আর এখানকার শেষ জমিদার ছিলেন নগেন্দ্র চৌধুরী। তবে এই জমিদার বংশধর এখনো এখানে আছেন। সর্বশেষ জমিদার নগেন্দ্র চৌধুরীর ছেলে নিরঞ্জন চৌধুরী এখন সুনামগঞ্জ শহরে স্থায়ীভাবে বসবাস করতেছেন। নগেন্দ্র চৌধুরীর ছোট ভাই ধীরেন্দ্র চৌধুরী সুনামগঞ্জেই বসবাস করতেন। তিনি ব্রিটিশ আমলের নামকরা শিকারি ছিলেন। ১৯৭৮ সালে ধীরেন্দ্র চৌধুরী মারা যান। তাঁর পুত্র দিলীপ চৌধুরী।

বর্তমান অবস্থা
বর্তমানে এই জমিদার বাড়িটি অযত্ন ও অবহেলার কারণে প্রায় ধ্বংসের মুখে। জমিদার বাড়ির দেয়ালগুলোতে শ্যাওলায় পরিপূর্ণ এবং প্রায় কয়েক জায়গা ধসে পড়েছে। পুরো জমিদার বাড়িটি এখন লতাপাতা ও জঙ্গলে জরাজীর্ণ হয়ে রয়েছে।

আরো দেখুন
 জমিদার বাড়ি
 সিলেট বিভাগ
 সুনামগঞ্জ জেলা
 জগন্নাথপুর উপজেলা
 সুখাইড় জমিদার বাড়ি
 পাইল গাও এর জমিদার

তথ্যসূত্র

ঐতিহাসিক স্থান
সুনামগঞ্জ জেলার দর্শনীয় স্থান
সিলেট বিভাগের দর্শনীয় স্থান
রাবণকাটা নৃত্য

রাবণকাটা নৃত্য হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুরের একটি উৎসবমূলক নাচ। প্রতিবছর শারদীয় দূর্গাপূজার অষ্টমী তিথি থেকে দ্বাদশীর রাত্রিতে বিষ্ণুপুরের মল্লরাজাদের প্রতিষ্ঠিত রঘুনাথ জীউর মন্দিরের পাশে হনুমানতলায় রামায়ণের রাম-রাবণের যুদ্ধবিষয়ক এই নৃত্য অনুষ্ঠিত হয়। পণ্ডিতেরা এটিকে যথার্থ যুদ্ধনৃত্য আখ্যায়িত করেন না।

বৈশিষ্ট্য
এই নাচে রামের বানরসৈন্যের হাতে একে একে ইন্দ্রজিৎ, কুম্ভকর্ণ ও রাবণবধের দৃশ্য অভিনীত হয়। দু-তিন দিন যুদ্ধের পর ইন্দ্রজিতের ধড়হীন মুণ্ড কেটে নেওয়ার অভিনয় নাচের মাধ্যমে দেখানো হয়। দ্বাদশীর রাতে রাবণের কাষ্ঠনির্মিত দশমুণ্ড তার মৃত্তিকানির্মিত দেহ থেকে দ্বিখণ্ডিত করা হয়।

নৃত্যাভিনয়ে অংশগ্রহণকারী বানরসৈন্যদ্বয় দুটি সাদা রঙের এবং জাম্বুবান একটি কালো রঙের কাঠের তৈরি বেশ ভারি মুখোশ পরেন; তাদের পরনে থাকে পা পর্যন্ত ঢাকা পাটের তৈরি ঢোলা জামা। নিম্নবর্গীয় হিন্দু সম্প্রদায়ের মানুষেরাই নাচে অংশগ্রহণ করেন। অনুষ্ঠানে কোন গান থাকে না, শুধু বাদ্যযন্ত্র হিসাবে ঢাক-ঢোল, সানাই ইত্যাদি বাদ্যযন্ত্র ব্যবহৃত হয়।

তথ্যসূত্র

বহিঃসংযোগ

বাংলার সংস্কৃতি
পশ্চিমবঙ্গের লোকসংস্কৃতি
নৃত্য
পশ্চিমবঙ্গের লোকনাট্য
বাংলার নৃত্যকলা
কাঠি নাচ

কাঠি নাচ হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুর ও ঝাড়গ্রাম জেলায় শারদীয় দুর্গাপুজার সময় অনুষ্ঠিত একটি দলবদ্ধ পুরুষনৃত্য। এই বীররসাত্মক নৃত্যকে শরীর গঠনের পক্ষে সহায়ক বিধায় ব্রতচারী আন্দোলনের স্রষ্টা গুরুসদয় দত্ত একে দেশাত্মবোধক সঙ্গীতের সঙ্গে পুনর্গ্রহণ করেছিলেন; তিনি এই নাচকে 'ক্রীড়া অভিপ্রায়'-এর অন্তর্ভুক্তও করেন। গুজরাটের 'ডাণ্ডিয়া রাসে'র সংগে এই নৃত্যের সাদৃশ্য লক্ষণীয়।

বৈশিষ্ট্য 
বিষ্ণুপুর-ঝাড়গ্রাম অঞ্চলে শারদীয় দুর্গাপূজার অষ্টমী-নবমী থেকে শুরু হয়ে সপ্তাহব্যাপী 'কাঠি নৃত্য' অনুষ্ঠিত হয়। স্থানীয় পুরুষরা শাড়িকে ঘাঘরার মতো ও ব্লাউজ পরে হাতে দুটি ছোট লালরং করা কাঠি নিয়ে দলবদ্ধভাবে গানের সংগে নাচে। অন্য একজন মাদল বা মৃদঙ্গ নিয়ে নেচে নেচে এবং ঘুরে ঘুরে গান করে, আর এই গায়ককে ঘিরে বাকীরা একটি বৃত্ত রচনা করে কাঠির আঘাতের দ্বারা তাল তুলে নাচ শুরু করে। সঙ্গে কাঁসি, আড়বাঁশি বা করতাল বাজতে থাকে। ঝাড়গ্রাম অঞ্চলের নৃত্যশিল্পীরা নাচার সময় অনেকক্ষেত্রে মুখে রং করে। এই কাঠি নাচের উপজাত আরেক ধরনের (তরল জীবনাশ্রয়ী) নাচকে 'পাতা নাচ' বলা হয়।

গানগুলি রচিত হয় পৌরাণিক শিব-পার্বতী বা উমা-মেনকা কিংবা কৃষ্ণের গোষ্ঠলীলাকে বিষয় করে। এরকম কাঠি নাচের গান নিম্নরূপ—
"সম্মুখে দাঁড়ায়ে গৌরী
কহে অতি বিনয় করি,
শুন হর করি নিবেদন। হো-হো-হোই।
এসেছেন পিতা লয়িতে
যাব জননী দেখিতে
তাই বিদায় মাগি ত্রিলোচন। হো-হো-হোই।"

তথ্যসূত্র 

বাংলার সংস্কৃতি
পশ্চিমবঙ্গের লোকসংস্কৃতি
নৃত্য
কুতুপালং শরণার্থী শিবির

কুতুপালং শরনার্থী শিবির হল বাংলাদেশের কক্সবাজারের উখিয়ায় অবস্থিত একটি শরণার্থী শিবির, যেখানে প্রতিবেশী মিয়ানমারে ধর্মীয় নির্যাতনের শিকার রোহিঙ্গা মুসলিমরা আশ্রয় নিয়েছে। কক্সবাজারে বাংলাদেশ সরকার পরিচালিত দুটি শরণার্থী শিবিরের মধ্যে এটি একটি, অন্যটি হচ্ছে নয়াপাড়া শরণার্থী শিবির।

কুতুপালংয়ের ইউএনএইচসিআর কার্যালয়টি সাতটি আন্তর্জাতিক সংঘ দ্বারা পরিচালিত হয়: ইউরোপীয় ইউনিয়ন, মার্কিন যুক্তরাষ্ট্র, কানাডা, জাপান, ফিনল্যান্ড, সুইডেন এবং আইকেইএ ফাউন্ডেশনের প্রধান।

নামকরণ 
"কুতুপালং শরনার্থী শিবিরকে" সরকার-পরিচালিত শিবিরের পাশে অবস্থিত একটি অস্থায়ী শিবির হিসেবেও উল্লেখ করা হয়, যদিও এটি কোন সরকারি শরণার্থী শিবিরের অংশ নয়। কুতুপালংয়ের অস্থায়ী শিবির এবং পার্শ্ববর্তী এলাকায় বছরের পর বছর ধরে মিয়ানমার থেকে পালিয়ে আসা শরণার্থীরা এটাকে বড় করে তুলছে। ২০১৭ সালে কুতুপালং অস্থায়ী শিবির এবং ঘুমদুম, বালুখালী, থংখালী এবং অন্যান্য এলাকার আশেপাশের শিবিরগুলি দ্রুতগতিতে জনাকীর্ণ হয়ে ওঠে এবং শরণার্থীতে ভরতে থাকে। আন্তর্জাতিক অভিবাসন সংস্থা কুতুপালং-বালুখালিকে সম্প্রসারণ স্থান হিসেবে সমষ্টিগতভাবে উল্লেখ করে।২৫ আগস্ট ২০১৭ থেকে আনুমানিক ৭,০০,০০০ রোহিঙ্গা মুসলমান ও হিন্দুরা মিয়ানমার থেকে বাংলাদেশে পালিয়ে আসে, যখন মিয়ানমারের সামরিক বাহিনী তাদের বিরুদ্ধে নতুন করে সামরিক অভিযান শুরু করে।

ইতিহাস 
এই শরণার্থী শিবিরটি ১৯৯১ সালে অস্থায়ীভাবে যাত্রা শুরু করেছিল, যখন বার্মার সামরিক বাহিনী কর্তৃক অপারেশন পিয়ি থায়ার (অপারেশন পরিষ্কারকরণ ও সুন্দর জাতি) শিকার হয়ে হাজার হাজার রোহিঙ্গা শরণার্থী পালিয়ে এসেছিল।

জুলাই ২০১৭ অনুযায়ী উভয় শরণার্থী শিবির মিলিয়ে প্রায় ৩৪,০০০ শরণার্থী অবস্থান করছে। ২০১৭ সালের সেপ্টেম্বরে, জাতিসংঘ শরণার্থীবিষয়ক হাইকমিশনার (ইউএনএইচসিআর) বলেন যে উভয় শরণার্থী শিবির মিলিয়ে উদ্বাস্তুর সংখ্যা ৭৭,০০০ ছাড়িয়ে গেছে। ২০১৮ সালের ১৪ জানুয়ারি অনুযায়ী, এই সম্প্রসারিত এলাকার জনসংখ্যা ছিল ৫,৪৭,৬১৬ জন, যা এটিকে বিশ্বের সবচেয়ে বড় শরণার্থী শিবির হিসেবে পরিণত করে, এরআগে কেনিয়ার দাদাবে অবস্থিত শরনার্থী শিবিরটি ২০১৭ সালের এপ্রিল পর্যন্ত ২,৪৫,১২৬জন শরনার্থী নিয়ে সংখ্যাগরিষ্ঠ ছিল।

আরো দেখুন 
 বাংলাদেশে রোহিঙ্গা শরণার্থী 
 মিয়ানমারে মুসলিম নির্যাতন

তথ্যসূত্র

বাংলাদেশ–মিয়ানমার সীমান্ত
বাংলাদেশ–মিয়ানমার সম্পর্ক
মানবিক সাহায্য
বাংলাদেশে অবস্থিত শরণার্থী শিবির
শরণার্থী শিবির
রোহিঙ্গা অভিবাসী
নয়াপাড়া শরণার্থী শিবির

নয়াপাড়া শিবির হল বাংলাদেশের কক্সবাজারের টেকনাফে অবস্থিত একটি শরণার্থী শিবির। এটি ধুমদুমিয়া গ্রামে অবস্থিত যা মূলত প্রতিবেশী রাষ্ট্র মায়ানমারের ধর্মীয় নির্যাতনের হাত থেকে বাঁচতে পালিয়ে আসা রোহিঙ্গা মুসলিমদের দ্বারা জনাকীর্ণ। কক্সবাজারে সরকারি পরিচালনায় দুটি শরণার্থী শিবিরের মধ্যে এটি একটি, অন্যটি হচ্ছে কুতুপালং শরণার্থী শিবির। ২০১৭ সালের জুলাই অনুসারে উভয় শরণার্থী শিবির মিলিয়ে প্রায় ৩০,০০০ শরণার্থী লোক বাস করে। সেপ্টেম্বর ২০১৭-তে, জাতিসংঘ শরণার্থীবিষয়ক হাইকমিশনার (ইউএনএইচসিআর) থেকে হিসেব করা হয় যে উভয় শরণার্থী শিবির মিলিয়ে উদ্বাস্তুর সংখ্যা ৭৭,০০০ ছাড়িয়ে গেছে।

১৪ জানুয়ারি ২০১৮ মোতাবেক, নয়াপাড়া শরণার্থী শিবিরের লিপিবদ্ধ জনসংখ্যা ২৩,০৬৫ জনের মতো ছিল।

শরণার্থীদের প্রাপ্ত সুবিধাদি  

এখানে অবস্থানরত শরণার্থীরা মৌলিক সুবিধাদি যেমন: অন্ন, বস্ত্র, বাসস্থান, স্বাস্থ্য, শিক্ষা, পানীয় জল, পয়:নিষ্কাশন, প্রশিক্ষণসহ নানান সুবিধা পেয়ে থাকে। শরণার্থীদের জন্য দর্জির কাজ, সাবান তৈরি, ছুতারের কাজ, কম্পিউটার প্রশিক্ষণ, ইলেক্ট্রনিক যন্ত্রপাতি মেরামত, রিক্সা-সাইকেল মেরামত ইত্যাদি। এসব প্রশিক্ষণ বিভিন্ন এনজিও কর্তৃক পরিচালিত হয়।

আরো দেখুন 
 বাংলাদেশে রোহিঙ্গা শরণার্থী 
 মায়ানমারে মুসলিম নির্যাতন

তথ্যসূত্র

বাংলাদেশ–মিয়ানমার সীমান্ত
বাংলাদেশ–মিয়ানমার সম্পর্ক
মানবিক সাহায্য
বাংলাদেশে অবস্থিত শরণার্থী শিবির‎
রোহিঙ্গা অভিবাসী
লেখু লেখু লেখি দেলি

লেখু লেখু লেখি দেলি () সুশান্ত মনি পরিচালিত ২০১৪ সালে মুক্তি পাওয়া ওড়িয়া ভাষার চলচ্চিত্র। চলচ্চিত্রটির কাহিনিকার সিদ্ধার্থ অগরওয়াল, চিত্রনাট্যকার সুশান্ত মনি এবং সংলাপ রচয়িতা শ্রীকান্ত গৌতম।

অভিনয়ে
 বাবুশান মহান্তি
 ঝিলিক ভট্টাচার্য্য
 মহাশ্বেতা রায়
 সাত্বকি মিশ্র
 প্রুতিভিরাজ নায়ক
 অপরাজিতা মহান্তি
 হরিহর মহাপাত্র
 প্রিয়াংকা
 অঙ্কিতা ভৌমিক

তথ্যসূত্র

ওড়িয়া ভাষার চলচ্চিত্র
২০১৪-এর চলচ্চিত্র
মার্লোয়ে পেটন

মার্লোয়ে পেটন (জন্ম আগস্ট ২, ২০০৪) একজন মার্কিন শিশু অভিনয় শিল্পী।

জীবন এবং কর্মজীবন 
মার্লোয়ে পেটনের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের গ্লেনডেল শহরে, তিনি তার সহোদরদ্বয়ের মধ্যে সবচেয়ে কনিষ্ঠতম। তার মেরিট লেয়িংটন নামে একজন বড় বোন রয়েছে, তিনি একজন অভিনেত্রী। তিনি তার অভিনয় জীবনের সূচনা করেন মার্কিন রোমান্টিক কাহিনী এবং হাস্যরসমূলক চলচ্চিত্র দ্য ব্যাক-আপ প্লেন এ অভিনয়ের মাধ্যমে, উল্লেখ্য, তখন তার বয়স ছিল মাত্র ৪ বছর।  এরপর থেকে, তিনি মার্কিন হাস্যরসমূলক ধারাবাহিক দ্য মিডল এ হেক পরিবারের চাচাতো বোনের চরিত্র- লুসি হিসেবে আবির্ভুত হয়েছেন; তার এই অভিনয়ের জন্য তিনি ইয়ং আর্টিস্ট অ্যাওয়ার্ড পুরস্কারের জন্য মনোনয়ন পান। তিনি মার্কিন হাস্যরস ধারাবাহিক জেসিতে অতিথি শিল্পী হিসেবে অভিনয়ের জন্যও পরিচিত, সেখানে তিনি ক্রীড়া শিক্ষক পেনি'র কন্যা হিসেবে অভিনয় করেন। পেইটন, ডিজনি এর পরিচারনায় তৈরী পারিবারিক কাহিনী সমৃদ্ধ মার্কিন চলচ্চিত্র সেন্টা পাওস ২: দ্য সেন্টা পাপস এর একটি চরিত্র "জিঙ্গেল" এ তার কণ্ঠ দেন, এছাড়াও তিনি মার্কিন টেলিভিশন চ্যানেল এবিসিতে প্রচারিত হস্যরস ভিত্তিক ধারাবাহিক দ্য নেইবারস এ টানের চরিত্রে অভিনয় করেছেন।  তিনি ২০১৪ সালে মুক্তিপ্রাপ্ত সংগীত এবং হাস্যরসমূলক চলচ্চিত্র, "প্লাটিনাম দ্য ড্যান্স মুভি" (ড্যান্স-অফফ) এ ব্রিটিশ অভিনেত্রী ফিনোলা হুুজ, মার্কিন অভিনেতা শেইন হার্পার এবং মার্কিন অভিনেত্রী ক্যাথরিন মেকরমিক এর সাথে অভিনয় করেছেন।

চলচ্চিত্র সমূহ

পুরস্কার এবং মনোনয়ন সমূহ

তথ্যসূত্র

বহিঃসংযোগ

মার্লোয়ে পেটনের অফিসিয়াল ওয়েবসাইট

২১শ শতাব্দীর মার্কিন অভিনেত্রী
ক্যালিফোর্নিয়ার অভিনেত্রী
মার্কিন শিশু অভিনেত্রী
মার্কিন টেলিভিশন অভিনেত্রী
জীবিত ব্যক্তি
গ্লেনডেল, ক্যালিফোর্নিয়ার ব্যক্তিত্ব
মার্কিন চলচ্চিত্র অভিনেত্রী
২০০৪-এ জন্ম
ক্যালিফোর্নিয়ার অভিনয়শিল্পী
মার্কিন শিশু অভিনয়শিল্পী
মার্কিন টেলিভিশন অভিনয়শিল্পী
মার্কিন চলচ্চিত্র অভিনয়শিল্পী
২১শ শতাব্দীর মার্কিন অভিনয়শিল্পী
কাজুও আজুমা

কাজুও আজুমা (১৪ আগস্ট ১৯৩১ - ২৮ জুলাই ২০১১) হলেন জাপানের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।

জন্ম ও পারিবারিক পরিচিতি 
কাজুও আজুমা ১৯৩১ সালের ১৪ আগস্ট জাপানের টোকিও শহরে জন্মগ্রহণ করেন।

পুরস্কার ও সম্মাননা 
২০০০ সালে বিশ্বভারতী বিশ্ববিদ্যালয় কর্তৃপক্ষ ‘‘দেশিকোত্তম’’ সম্মাননা, ২০০৭ সালে পশ্চিমবঙ্গ রাজ্য সরকার ‘‘রবীন্দ্র পুরস্কার’’ এবং জাপান সরকার ‘‘কোক্কা কুনশোও’’ সম্মানান প্রদান করেন তাকে। রবীন্দ্র গবেষণা এবং সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ ২০১০ সালে তাকে “সম্মানসূচক ফেলোশিপ” প্রদান করে।

আরও দেখুন 
 বাংলা একাডেমির সম্মানসূচক ফেলোশিপপ্রাপ্তগণের তালিকা।

তথ্যসূত্র 

১৯৩১-এ জন্ম
২০১১-এ মৃত্যু
বাংলা একাডেমির সম্মানিত ফেলো
ঘোড়া নাচ

ঘোড়া নাচ হল উত্তর ও মধ্য রাঢ়-বাংলার কৃষিজীবী মানুষদের মধ্যে প্রচলিত একক প্রমোদনৃত্য। অগ্রহায়ণ মাসের শেষে ফসল ঘরে তোলার সময়ে কৃষকরা ঘোড়ার মত সাজসজ্জা করে বা অঙ্গভঙ্গি করে নাচের মাধ্যমে আনন্দানুষ্ঠান করেন।

বৈশিষ্ট্য 
এই নাচে একজন পুরুষ কাঠের ঘাড় ও মুখ তার কোমরে বেঁধে এবং কোমরের নিচের অংশ রঙিন কাপড়ে ঢেকে রেখে এমনভাবে নাচতে থাকেন যেন মনে হয়, সত্যিকারের ঘোড়া নৃত্য করছে। কোথাও কোথাও একটি বাঁশের খাঁচা (পা বাদে) তৈরি করে সেটি রঙিন কাপড়ে বা কাগজে ঢেকে তার মধ্যে দাঁড়িয়ে ঢোলক, বাঁশি বা স্থানবিশেষে অর্গানের তালে তালে বিভিন্ন ভঙ্গিমায় নাচা হয়।

ঘোড়া নাচে উপস্থিত দর্শকমণ্ডলীকে নৃত্যশিল্পীর পায়ের নাচ দেখে বাকি দুটি পায়ের অস্তিত্ব কল্পনা করে নিতে হয়।

তথ্যসূত্র

বহিঃসংযোগ

বাংলার সংস্কৃতি
নৃত্য
পশ্চিমবঙ্গের লোকসংস্কৃতি
শিলং মালভূমি

শিলং মালভূমি হচ্ছে ভারতের উত্তর-পূর্বাঞ্চলীয় মেঘালয় রাজ্যের একটি মালভূমি। এই মালভূমির দক্ষিণ, উত্তর এবং পশ্চিম দিকের ঢাল যথাক্রমে গারো, খাসি এবং জৈন্তিয়া পাহাড় সৃষ্টি করেছে।

উপগ্রহের ছবিতে এই মালভূমির প্রচুর ভগ্নস্থান দেখা গিয়েছে এবং উত্তর-দক্ষিণ ও পূর্ব-পশ্চিম দিকে অত্যধিক চাপ পরিলক্ষিত হয়েছে। টেকটনিক অংশে, ১৮৯৭ আসাম ভূমিকম্প থেকে শুরু করে ওল্ডহাম ফাটল সহ কতিপয় গভীর ভূমিকম্প বিন্দু দেখানো হয়েছে।

আরও দেখুন
কার্বি-মেঘালয় মালভূমি
১৮৯৭ আসাম ভূমিকম্প

তথ্যসূত্র

বহিঃসংযোগ
 INIST-CNRS
 এনসাইক্লোপিডিয়া ব্রিটানিকা

ভারতের ভূগোল
ভারতের মালভূমি
মেঘালয়ের ভূমিরূপ
আলীর জীবনের ঘটনাপঞ্জি

৫৯৯ সালের ১৭ মার্চ, হিজরী ২৪ পূর্বাব্দের ১৩ রজব মক্কা নগরীর কাবায় আলীর জন্ম।
 ৬১০: ইসলাম গ্রহণ।
 ৬১৩: ইয়াওমুল ইনজার: নবী ﷺ বানু হাশিমের প্রতি ইসলামের দাওয়াত প্রদান; কেবল মাত্র আলী তাতে সাড়া দান।
 ৬১৭-৬১৯: মক্কার কাফির মুশরিক কর্তৃক বানু হাশিমকে বয়কট।
 ৬১৯: বেদনার বছর: আলীর পিতা আবু তালিবের মৃত্যু।
 সেপ্টেম্বর ৬২২: লাইলাতুল মাবিত: কুরাইশরা মুহাম্মদকে হত্যা করার জন্য তার বাসভবন ঘেরাও করলে আলী নিজের জীবন বাজি রেখে মুহাম্মাদ ﷺ এর ঘরে অবস্থান করেন, এরই মধ্যে নবী মুহাম্মাদ ﷺ গৃহত্যাগ করে মদিনার পথে হিজরত করেন।
 ৬২২: আলী তার মা এবং মুহাম্মাদের ﷺ ফাতিমা এবং আরও দুইজন মহিলাকে সাথে নিয়ে মদিনার দিকে হিজরত করেন।
 ৬২৩: আলী বিয়ে করেন ফাতিমাকে যিনি নবী মুহাম্মাদের ﷺ কন্যা।
 ৬২৪:
 ১৭ মার্চ: বদরের যুদ্ধ: আলী এই যুদ্ধে বীর যোদ্ধা হিসেবে আবির্ভূত হন।
 ৬২৫:
 হাসান বিন আলীর জন্ম।
 উহুদের যুদ্ধ: এই যুদ্ধে আলী বীরত্বপূর্ণ ভূমিকা পালন করেন, মুসলিম সেনা বাহিনী পরাজিত হলে অনেকে পালিয়ে যায়, যে কয়েকজন মুহাম্মাদ ﷺ এর সাথে ছিলেন তাঁদের মধ্যে আলী ছিলেন অন্যতম।
 ৬২৬: হুসাইন বিন আলীর জন্ম।
 ৬২৭:
 খন্দকের যুদ্ধ: আলী আরবের এক মুশরিক বীর যোদ্ধা আমর-কে দ্বন্দ্বযুদ্ধে পরাজিত ও নিহত করেন।
 ৬২৮:
 হুদাইবিয়ার সন্ধি
 খায়বারের যুদ্ধ: এ যুদ্ধে আলী ছিলেন মুসলিম সেনা বাহিনীর পতাকাবাহী, এবং তিনি খায়বারের দুর্গ জয় করেন।
 যায়নাব বিনতে আলীর জন্ম।
 ৬২৯:
 নবী মুহাম্মাদ ﷺ প্রথম হজ্জযাত্রায় অংশগ্রহণ।
 বায়জান্টাইন সাম্রাজ্যের বিরুদ্ধে অভিযান, মু'তাহ-র যুদ্ধ।
 ৬৩০:
 মক্কা বিজয়: আলী ছিলেন এই বাহিনীর পতাকাবাহক।
 ৬৩১:
 বানু রুমলার বিরুদ্ধে অভিযান।
 বানু যুবুদার বিরুদ্ধে অভিযান।
 ইয়েমেনের মিশন।
 ৬৩২:
 মক্কায় মুহাম্মাদ ﷺ এর বিদায় হজ্জে অংশ গ্রহণ।
 মুহাম্মাদ ﷺএর ওফাত।
 আবু বকর প্রথম খলিফা হিসেবে দায়িত্ব গ্রহণ করেন।
 আলীর স্ত্রী ফাতিমার মৃত্যু।
 ৬৪৪: ইসলামের দ্বিতীয় খলিফা উমর ফারুকের মৃত্যু। আলী তৃতীয় খলিফা মনোনয়নের জন্য গঠিত শুরার একজন সদস্য ছিলেন।
 ৬৪৮: আব্বাস বিন আলীর জন্ম।
 ৬৫৬:
 তৃতীয় খলিফা উসমানের মৃত্যু।
 আলী চতুর্থ খলিফা হিসেবে মনোনীত হন এবং ইসলামী সাম্রাজ্যের দায়িত্বগ্রহণ করেন।
 'প্রথম ফিতনা' শুরু হয়। (ইসলামী সাম্রাজ্যে প্রথম গৃহযুদ্ধ)
 উটের যুদ্ধ।
 ৬৫৭: আলী রাশিদুন খিলাফাতের রাজধানী মদিনা থেকে কুফায় স্থানান্তর করেন।
 মে-জুলাই ৬৫৭: সিফফিনের যুদ্ধ।
 ৬৫৮:
 খারেজীদের বিদ্রোহ।
 জুলাই ৬৫৮: নাহরাওয়ানের যুদ্ধ।
 ৬৫৯:
 আলী এর নিয়োগপ্রাপ্ত মিশরের গভর্নর পরাজিত হন এবং আমর ইবনুল আস মিশর জয় করেন।
 খুররিত ইবনে রশিদের বিদ্রোহ।
 ৬৬০: মুয়াবিয়া নিজেকে দামেস্কের খলিফা ঘোষণা করেন।
 ২৮ জানুয়ারি ৬৬১ মোতাবেক ২১ রমাদান, ৪০ হিজরি সনে আলী কুফাতে নিহত হন এবং নাজাফে সমাহিত হন, এর দুইদিন পর আব্দুর রহমান ইবনে মুলজাম আলীর কবরকে কুফা মাসজিদে স্থানান্তর করেন।

আরও দেখুন 
 ইসলামের ইতিহাস
 ইসলামের ইতিহাসের সময়রেখা
 মক্কা বিজয়ের পর মুহাম্মদ

টীকা

তথ্যসূত্র 
 

আলী
হাতিয়া দ্বীপ

হাতিয়া দ্বীপ হচ্ছে বাংলাদেশের বঙ্গোপসাগর এলাকার উত্তর দিকে অবস্থিত মেঘনা নদীর মোহনায় একটি দ্বীপ। এই দ্বীপটি নোয়াখালী জেলায় পড়েছে। এই দ্বীপের আয়তন ৩৭১ কিলোমিটার২। ভোলা (যা বাংলাদেশের সবচেয়ে বড় দ্বীপ) এবং মনপুরা হাতিয়া দ্বীপের দুটি উল্লেখযোগ্য উপকূলীয় দ্বীপ। সবগুলো দ্বীপই ঘনবসতিপূর্ণ। হাতিয়ার পরিষদ হচ্ছে ওছখালী বাজার   এটা প্রায়ই ঘূর্ণিঝড় এবং ধ্বংসাত্মক সামুদ্রিক ঢেউয়ের কবলে পড়ে থাকে।

২০১৫ সালে, বাংলাদেশ সরকার হাতিয়া দ্বীপের ভাসানচরে রোহিঙ্গা শরণার্থীদের পুনর্বাসনের সিদ্ধান্ত নেয়।

সংস্কৃতি
আব্দুল্লাহ আল মামুন পরিচালিত একটি চলচ্চিত্র "দরিয়া পাড়ের দৌলতী" হাতিয়া দ্বীপের জীবনধারার উপর ভিত্তি করে নির্মিত হয়েছে।

তথ্যসূত্র

বাংলাদেশের দ্বীপ
হাতিয়া উপজেলা
বঙ্গোপসাগরের দ্বীপ
বাংলাদেশের জনবহুল স্থান
হানবালীদের ইতিহাস

হানবালীদের ইতিহাস (তাবাকাত আল-হানাবিলাহ) হচ্ছে ইবনে আবি ইয়া'লা (মৃত্যু ১১৩১ সন) রচিত হানবালী মাযহাবের (চিন্তাগোষ্ঠী) ফিকহের (ইসলামী আইনশাস্ত্র) পণ্ডিতদের জীবনী-অভিধান। বইটি শুরু হয়েছে হানবালী মাযহাবের প্রতিষ্ঠাতা আহমদ বিন হানবাল (রহঃ)-এর জীবনী দিয়ে। পরবর্তীতে হাফিয ইবনে রজব রহঃ (মৃত্যু ১৩৯৩ সন) উক্ত গ্রন্থের ধারাবাহিক হিসেবে "হানবালীদের ইতিহাসঃ অতিরিক্ত অংশ" (যাইল 'আলা তাবাকাত আল-হানাবিলাহ) নামে রচনা করেন। এই ধারাবাহিক অংশে ৪৬০ হিজরি পরবর্তী সময়ে মৃত্যুবরণকারী পণ্ডিতদের জীবনী নিয়ে আসেন। আধুনিক কালে ৪ খণ্ডে প্রকাশিত গ্রন্থটির প্রথম দুই খণ্ড ইবনে আবি ইয়া'লার মূল বইটি এবং অবশিষ্ট দুই খণ্ডে ইবনে রজবের সংস্করণ রয়েছে।

আরও দেখুন 
 হানবালি

তথ্যসূত্র 

সুন্নি সাহিত্য
হানবালী
জন ট্রিম

জন ট্রিম (; জন্ম: ২৫ জানুয়ারি, ১৯১৫ - মৃত্যু: ১২ নভেম্বর, ১৯৬০) ব্রিটিশ গায়ানার বারবাইসে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫২ সময়কালে চার টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ক্রিকেটে ব্রিটিশ গায়ানার প্রতিনিধিত্ব করেছেন। ছোটখাঁটো মুখাকৃতির ট্রিম ডানহাতে ফাস্ট মিডিয়াম বোলিং করতেন। এছাড়াও ডানহাতে নিচেরসারিতে ব্যাটিং করতেন।

খেলোয়াড়ী জীবন 
১৯৪৭-৪৮ মৌসুমে টেস্ট ক্রিকেটে অভিষেক ঘটে ট্রিমের। এরফলে প্রথম বারবাইসিয়ান হিসেবে টেস্ট ক্রিকেট খেলার সৌভাগ্য হয় তার। গাবি অ্যালেনের নেতৃত্বাধীন ইংল্যান্ড দল ওয়েস্ট ইন্ডিজ সফরে আসে। প্রথমবারের মতো বোলিং করতে নেমে প্রথম ইনিংসে ছয় রানের মিতব্যয়ী বোলিং পরিসংখ্যান দাঁড় করে দুই উইকেট পান। দ্বিতীয় ইনিংসে আরও একটি উইকেট পান। ঐ সিরিজে ট্রিমের এটিই একমাত্র টেস্টে অংশগ্রহণ ছিল।

জানুয়ারি, ১৯৪৯ সালে ভারত সফরে আসে ওয়েস্ট ইন্ডিজ দল। চেন্নাই টেস্টে ৪/৪৮ ও ৩/২৮ এবং মুম্বইয়ে ৩/৬৯ পান। এরপর ১৯৫১-৫২ মৌসুমে অস্ট্রেলিয়া সফরের জন্য ওয়েস্ট ইন্ডিজ দলের সদস্য মনোনীত হন তিনি। মেলবোর্ন ক্রিকেট গ্রাউন্ডে স্বাগতিক অস্ট্রেলিয়ার বিপক্ষে ৫/৩৫ লাভ করেন। এটিই তার খেলোয়াড়ী জীবনের সেরা বোলিং পরিসংখ্যান ছিল ও প্রথমবারের মতো পাঁচ উইকেট দখল করেন তিনি। তবে, ব্যাটহাতে দূর্ভাগ্যবশতঃ উভয় ইনিংসে রান-আউটের শিকারে পরিণত হয়ে জোড়া শূন্য লাভ করেন।

অর্জনসমূহ 
আন্তর্জাতিক ক্রিকেট অঙ্গনে তার স্বল্পকালীন অংশগ্রহণ ছিল। তবে, এ সময়ে ১৮ উইকেট তুলে নিয়েছেন তিনি। টেস্ট ক্রিকেটের ইতিহাসে অন্যতম সর্বনিম্ন বোলিং গড়ের অধিকারী হচ্ছেন জন ট্রিম। উইকেট প্রতি ১৬.১৬ গড়ে খেলোয়াড়ী জীবনের সমাপ্তি ঘটিয়েছেন তিনি। প্রথম-শ্রেণীর খেলোয়াড়ী জীবন আরও সংক্ষিপ্ত প্রকৃতির ছিল। ব্রিটিশ গায়ানার পক্ষে চৌত্রিশ খেলায় অংশ নিয়ে ৯৬ উইকেট দখল করেন। ব্যাটহাতে একমাত্র অর্ধ-শতক করেছেন তিনি।

দেহাবসান 
ক্যারিবীয় দ্বীপপুঞ্জে ট্রিম তার ক্রিকেট খেলোয়াড়ী জীবন ১৯৫৩ সাল পর্যন্ত চালিয়ে যেতে থাকেন। ইস্ট ব্যাংক বারবাইসের নিউ অ্যামস্টারড্যামে ৪৫ বছর বয়সে তার দেহাবসান ঘটে।

তথ্যসূত্র

আরও দেখুন 
 জে. জে. ফেরিস
 ফ্রেডরিক মার্টিন
 জ্যাক আইভারসন
 ওয়েস্ট ইন্ডিয়ান টেস্ট ক্রিকেটারদের তালিকা

আরও পড়ুন 
 George, M. (2012) A time in our history: Berbice Cricket from 1939 to 2012, Lulu.com.

বহিঃসংযোগ 
 
 

১৯১৫-এ জন্ম
১৯৬০-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানি ক্রিকেটার
গায়ানার ক্রিকেটার
রমেশ চন্দ্র মিত্র

রমেশ চন্দ্র মিত্র (১৮৪০- ১৩ জুলাই, ১৮৯৯) ছিলেন কলকাতা হাইকোর্টের বাঙালি বিচারপতি ও খ্যাতনামা সমাজসেবী।

প্রারম্ভিক জীবন
রমেশ চন্দ্র মিত্র ব্রিটিশ ভারতের অবিভক্ত চব্বিশ পরগনা জেলার রাজারহাট-বিষ্ণুপুরে জন্মগ্রহণ করেন, তার পিতার নাম ছিল রামচন্দ্র মিত্র। হেয়ার স্কুল ও প্রেসিডেন্সী কলেজে শিক্ষা সম্পন্ন করেন তিনি। বি এ ও বি এল পাশ করে ২১ বছর বয়েসে ওকালতি শুরু করেন সদর দেওয়ানী আদালতে। বিচারপতি অনুকূল মুখোপাধ্যায়ের মৃত্যুর পর কলকাতা হাইকোর্টে তার স্থলাভিষিক্ত হন তিনি। উচ্চপদস্থ ইংরেজ রাজপুরুষরা বিচারপতি মিত্রের আইন জ্ঞান ও রায়কে কদর করতেন।

কৃতিত্ব
রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী। তিনি তার জন্মস্থানে বর্তমানে উত্তর চব্বিশ পরগনা জেলার বিষ্ণুপুরে ১৮৮০ খ্রিস্টাব্দে একটি বাংলা মাধ্যমের  বিদ্যালয় স্থাপন করেন। ১৯১৯ খ্রিস্টাব্দ হতে এটি তার নামে অর্থাৎ বিষ্ণুপুর স্যার রমেশ ইনস্টিটিউশন নামে পরিচিত হয়।

সম্মান
তার কৃতিত্বের জন্যে তাকে নাইট উপাধি প্রদান করা হয়।

তথ্যসূত্র

বাঙালি আইনজীবী
ভারতীয় বিচারপতি
বাঙালি বিচারপতি
বাঙালি সমাজ সংস্কারক
বাংলার নবজাগরণ
১৮৪০-এ জন্ম
১৮৯৯-এ মৃত্যু
নাইটস ব্যাচেলর
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় বিদ্যালয় ও কলেজের প্রতিষ্ঠাতা
কলকাতা উচ্চ আদালতের প্রধান বিচারপতি
বাংলাদেশের শেষ বাড়ি

বাংলাদেশের শেষ বাড়ি  হচ্ছে বাংলাদেশের একটি আবাসিক জায়গা, যা সিলেট জেলার তামাবিলের জৈন্তিয়া হিল রিসোর্টের বাংলাদেশ-ভারত সীমান্তের আগে অবস্থিত। জৈন্তিয়া হিল রিসোর্টের পাশ থেকে পাহাড়-পর্বতের সাথে দুটি জলপ্রপাত দেখতে পাওয়া যায়। বাংলাদেশের পর্যটন শিল্পে এটি একটি জনপ্রিয় জায়গা, যা হাজার হাজার দর্শনার্থীদের আকর্ষণ করে।

চিত্রসম্ভার

তথ্যসূত্র

বহিঃসংযোগ

গুগল মানচিত্র থেকে উপগ্রহের ছবিতে

সিলেট জেলার দর্শনীয় স্থান
সিলেটের ভবন ও স্থাপনা
বাংলাদেশের স্মৃতিস্তম্ভ ও স্মারক
বাংলাদেশের স্থাপত্য
কাযী আবু ইয়া'লা

আবু ইয়া'লা মুহাম্মাদ ইবনে আল-হুসাইন ইবনুল ফাররা (এপ্রিল ৯৯০ - ১৫ আগস্ট ১০৬৬) সাধারণত কাযী আবু ইয়া'লা নামেই পরিচিত, একজন প্রখ্যাত হাম্বলী বিদ্বান ও ফাকীহ। 
হাম্বলীদের কাছে তিনি আল কাযী নামে পরিচিত। 
ইসলামী আইন শাস্ত্রের একজন অন্যতম শ্রেষ্ঠ জুরিস্ট, যিনি বাগদাদে গড়ে ওঠা ইসলামী সভ্যতায় আইনের ক্রমবিকাশে গুরুত্বপূর্ণ ভূমিকা পালন করেন।

কর্ম 
কাযী আবু ইয়া'লা বহু কাজ রেখে গেছেন, এর মধ্যে উল্লেখযোগ্যঃ
 তাবাকাত আল-হানাবিলা
 কিতাব আল-মু'তামাদ ফি উসুলুদ দ্বীন
 আল-আহকাম আল-সুতানিয়্যা
 ইবতাল আল-তা'উয়ীলাত লি আহবার আল-সিফাত
 আল-'উদ্দা ফি উসুলুল ফিকহ

আরও দেখুন 
 হাম্বলী
 'আলিমদের তালিকা

তথ্যসূত্র 

১০৬৬-এ মৃত্যু
সুন্নি মুসলিম পণ্ডিত
১১শ শতাব্দীর ইসলামের মুসলিম পণ্ডিত
৯৯০-এ জন্ম
১১শ শতাব্দীর আইনজ্ঞ
আল-বায়হাকী

আবু বাকর আহমাদ ইবনে হুসাইন ইবনে 'আলী ইবনে মুসা আল-খোসরোযেরদী আল-বায়হাকী, (البيهقي) ইমাম আল-বায়হাকী নামে সমাধিক পরিচিত, ৯৯৪ ঈসায়ী সন মোতাবেক ৩৮৪ হিজরি সালে সাবযেভারের নিকটে একটি ছোট্ট শহর খোসরোযেরদে জন্ম গ্রহণ করেন যা তখন খুরসানের বায়হাক নামে পরিচিত ছিল। তিনি তার জীবদ্দশাতেই, একজন প্রসিদ্ধ হাদীছ শাস্ত্রবিদ হিসেবে প্রতিষ্ঠা লাভ করেন, এবং তিনি ছিলেন শাফি আশ'আরী  থিওলজির অন্যতম গুরুত্বপূর্ণ ব্যক্তিত্ব।

জীবনী 
আল-বায়হাকী রহঃ এর পূর্ণ নামঃ (আরবী) أحمد بن الحسين بن علي بن موسى الخراساني البيهقي المشهور بالبيهقي.

ইমাম বায়হাকী ছিলেন শাফি'ঈ ফিকহের স্কলার এবং একইসাথে হাদীছ শাস্ত্রের পণ্ডিত। তিনি ফিকহ অধ্যয়ন করেন আবুল ফাতাহ নাসির ইবনুল হুসাইন ইবনে মুহাম্মাদ আল-নায়সাবুরী, আবুল হাসান হানকারীর নিকট। হাদীছ অধ্যয়ন করেন ইমাম হাকিম, আবু মানসুর আল-বাগদাদী এবং প্রমুখ হাদীছের স্কলারদের কাছে। তিনি ছিলেন হাদীছশাস্ত্রের ইমাম আল-হাকিমের প্রধানতম ছাত্র বা শাগরেদ। তিনি মৃত্যু বরণ করেন ১০৬৬ ঈসায়ী সনে।

কর্ম 
বায়হাকী রহঃ ছিলেন তার সময়ের অন্যতম খ্যাতনামা লেখক, লিখেছেন এক হাজার খণ্ডের অধিক রচনা, আয-যাহাবীর মতে। তার উল্লেখযোগ্য রচনাসমূহ হচ্ছে:
 আল-সুনান আল-কুবরা, পরিচিতসুনান আল-বায়হাকী নামে 
 মা 'আরিফা আল-সুনান ওয়া আল-আসার
 বায়ান খাতা মান আখতা'আ 'আলা আল-শাফি'ঈ 
 আল-মাবসুত, শাফি'ঈ আইনের গ্রন্থ 
 আল-আসমা' ওয়াল সিফাত
 আল-ই'তিকাদ 'আলা মাযহাব আলা-সালাফ আহলুস সুন্নাহ ওয়াল জামা'আহ 
 দালা'ইল আল-নবুওয়াহ
 শুয়া'বুল ঈমান 
 আল-দাও'য়াতুল কাবীর 
 আল-যুহদ আল-কাবীর

তথ্যসূত্র 

১০৬৬-এ মৃত্যু
৯৯৪-এ জন্ম
হাদিস সংকলক
মুহাদ্দিস
শাফিঈ ব্যক্তি
৯৯০-এর দশকে জন্ম
আশআরি ব্যক্তি
১১শ শতাব্দীর আইনজ্ঞ
সুন্নি ইমাম